【唐】陆龟蒙 牧牛歌
江草凄凄正秋半,十角吴牛放江岸。
耸肩抵尾乍依偎,横去斜奔忽分散。
荒陂断堑无端入,背上时时孤(繁体字泻的右边)立。
日暮相将带雨归,田家烟火微茫湿。
.【唐】白居易 咏官牛
官牛官牛驾官车,产水岸边搬载沙。
一石沙,几斤重?朝载暮载将何用?
载向五门官道西,绿徊阴下铺沙堤。
昨来新拜右丞相,恐怕泥涂污乌蹄。
马蹄踏沙虽净洁,牛头牵牛欲流血。
右丞相,便能济人治国调阴阳,
官牛领穿亦何妨!
【唐】张籍 远牧牛,
绕村四面禾黍稠。
陂中饥鸟啄牛背,令我不得戏垅头。
入陂草多牛散行,白犊时向芦中鸣。
隔堤吹叶应同伴,还鼓长鞭三四声。
“牛牛食草莫相触,官家截尔头上角!”
【宋】王安石 耕牛
朝耕草茫茫,暮耕水潏潏。
朝耕及露下,暮耕连月出。
自无一毛利,主有千箱实。
睆彼天上星,空名岂余匹。
【宋】杨万里 观小儿戏打春牛
小儿着鞭鞭草牛,学翁打春先打头。
黄牛行蹄白双角,牧童绿蓑笠青(手弱)。
今年土脉应雨膏,去年不似今年乐。
儿闻年丰喜不饥,牛闻年登愁不肥。
麦穗即看云作帚,稻米亦复珠盈斗。
大田耕尽却耕山,黄牛从此何时闲。
【宋】陈与义 题牧牛图
千里烟草绿,连山雨新足。
老牛抱朝饥,向山影觳觫。
犊儿狂走先过浦,却立长鸣待其母。
母子为人实仓廪,汝饱不惭人愧汝。
牧童生来日日娱,只犹身大当把锄。
日斜睡足牛背上,不信人间有黄舆。
【宋】 陆游 饮牛歌
门外一溪清见底,老翁牵牛饮溪水。
溪清喜不污牛腹,岂畏践霜寒堕趾。
舍东土瘦多瓦砾,父子勤劳艺黍稷。
勿言牛老行苦迟,我今八十耕犹力。
牛能生犊我有孙,世世相从老故园。
人生得饱万事足,拾牛相齐何足言!
【宋】 李纲 病牛
耕犁千亩实千箱,力尽筋疲谁复伤?
但得众生皆得饱,不辞羸病卧残阳。
【宋】黄庶 咏牛诗
晓牧侵星大暑天,昼寻芳草绿荫眠。
春牛不使冲残日,归来黄昏饮小川。
【元】 宋无 老牛
草绳穿鼻系柴扉,残喘无人问是非。
春雨一犁鞭不动,夕阳空送牧儿归。
【明】 高启